काठमाडौँ, २३ जेठ । प्रधानमन्त्री चयनका लागि मंगलबार बसेको संसद बैठकमा तीन ठूला पार्टीका मुख्य नेताले संसदीय मर्यादा र शिष्टाचारको धज्जी उडाएका छन् । मंगलबारको बैठकमा शेरबहादुर प्रधानमन्त्री चयन हुनु अघि एमाले अध्यक्ष केपी ओली, कांग्रेस सभापति शेरबहादुर देउवा र प्रधानमन्त्री तथा माओवादी केन्द्रका अध्यक्ष पुष्पकमल दाहालले बोलेका थिए । तर, तीनै जना नेताहरूले अधिकांस समय एकअर्कालाई अारोप, पत्यारोप लगाउनमै बिताए । सुरुमा करिब एक घण्टा लामो सम्बोधन गरेका एमाले अध्यक्ष केपी ओलीले वर्तमान सत्ता गठबन्धनप्रति आरोप लगाए । उनले प्रमुख प्रतिपक्षीका रूपमा लगाएको आरोपलाई प्रधानमन्त्रीका उम्मेदवार शेरबहादुर देउवाले व्यक्तिगत रूपमा १० मिनेट जतिमा जवाफ फर्काए भने बहिर्गमित हुन लागेका ...
